ഇന്ത്യയിലെ കാർഷികവിളകൾ പ്രദേശങ്ങൾക്കനുസരിച്ച് വ്യത്യസ്തമാണ്‌. [[ഉത്തരേന്ത്യ|ഉത്തരേന്ത്യയിൽ]] [[ഗോതമ്പ്]] കൃഷി ചെയ്യുമ്പോൾ ദക്ഷിണേന്ത്യയിലും തീരദേശങ്ങളിലും [[അരി|അരിയാണ്‌]] പ്രധാനകൃഷി.

ഭക്ഷ്യവിളയായി [[ചാമ|ചാമയും]] നാണ്യവിളയായി [[പരുത്തി|പരുത്തിയും]] എണ്ണക്കുരുവായി [[നിലക്കടല|നിലക്കടലയുമാണ്‌]] മദ്ധ്യേന്ത്യയിൽ കൃഷി ചെയ്യുന്നത്. [[ജോവർ]], [[ബജ്ര]] എന്നിങ്ങനെ ചാമയുടെ രണ്ടു വകഭേദങ്ങളാണ്‌ പ്രധാനമായും ഇവിടെ കൃഷി ചെയ്യുന്നത്. [[ഡെക്കാൻ]] മേഖലയിലാണ്‌ [[ജോവർ]] കൂടുതലായും കൃഷി ചെയ്യുന്നത്. ഇത് വിളയുന്നതിന്‌ നാലുമാസം മാത്രമേ എടുക്കുകയുള്ളൂ. അതുകൊണ്ട് ഇടവിളയായി പരുത്തികൃഷി ചെയ്യുന്നു. ജോവറിനേക്കാൾ കൂടുതൽ കടുത്ത ചാമയുടെ വകഭേദമാണ്‌ [[ബജ്ര]] അഥവാ പേൾ മില്ലറ്റ് (ഇംഗ്ലീഷ്: Pearl Millet). വരണ്ട പ്രദേശങ്ങൾക്ക് അനുയോജ്യമായ വിളയാണിത്. [[രാജസ്ഥാൻ|രാജസ്ഥാനിൽ]] പ്രത്യേകിച്ച് [[ഥാർ മരുഭൂമി]] പ്രദേശങ്ങളിൽ ഇത് കൃഷി ചെയ്യുന്നു. വർഷത്തിൽ 90 സെന്റീമീറ്ററിലധികം മഴ ലഭിക്കുന്നയിടങ്ങളിൽ കൃഷി ചെയ്യുന്നതിന്‌ ഇത് യോഗ്യമല്ല. ദക്ഷിണമൈസൂരിലെ [[ലാറ്ററൈറ്റ്]], [[ഗ്രാനൈറ്റ്]] മണ്ണിൽ കൃഷി ചെയ്യുന്ന മറ്റൊരിനം ചാമയാണ്‌ [[റാഗി]]. [[മൺസൂൺ|മൺസൂണിനെ]] ആശ്രയിച്ചോ ജലസേചനം നൽകിയോ ആണ്‌ ഇത് കൃഷി ചെയ്യുന്നത്‌.

വാണിജ്യം
ഭൂമിശാസ്ത്രം
പുറത്തേക്കുള്ള കണ്ണികൾ
കൃഷി